Igaunijas Olimpiskā komiteja

Igaunijas Olimpiskā komiteja (; abreviatūra: EOK) ir atbildīgs par Igaunijas pārstāvniecību Olimpiskajās spēlēs. Komitejas galvenā mītne atrodas Igaunijas galvaspilsētā Tallinā. Igaunijas izmantotais SOK kods ir EST.

 Vēsture 
Igaunijas Sporta federācija () nolēma izveidot Igaunijas Olimpisko komiteju pirmajā Igaunijas sporta kongresā () 1919. gada 30. novembrī, bet to oficiāli dibināja 1923. gada 8. decembrī. Par pirmo komitejas priekšsēdētāju 1924. gada 5. maijā tika ievēlēts Kārlis Frīdrihs Akels. Neatkarīga Igaunijas komanda piedalījās olimpiskajās spēlēs no 1920. līdz 1936. gadam. Pēc tam, kad 1940. gadā Igaunijā iebruka Padomju Savienība, Igaunijas sportisti Olimpiskajās spēlēs startēja Padomju Savienības komandas sastāvā. Igaunijas sportisti Padomju Savienības komandas sastāvā startēja līdz 1988. gada Seulas vasaras olimpiskajām spēlēm.

Nacionālā Olimpiskā komiteja tika atjaunota 1989. gada 14. janvārī, kad Igaunijas Olimpiskā sporta konferencē pieņēma šādu lēmumu: "atsākt 1923. gadā dibinātās Igaunijas Olimpiskās komitejas darbību". Nepārtrauktības jēdziens kļuva par atjaunotās Igaunijas Olimpiskās komitejas darbības pamatu, jo, kaut arī tā nevarēja de facto rīkoties 50 gadus, tā nekad savu darbību de iure nepārtrauca. Tajā pašā dienā tika ievēlēti pirmie atjaunotā Olimpiskās komitejas locekļi — Arnolds Grīns un Atko Viru. 1991. gada 20. augustā tika pasludināta Igaunijas Republikas neatkarība un ar Starptautiskās Olimpiskās komitejas izpilddirekcijas lēmumu valdes sēdē Berlīnē 1991. gada 18. septembrī tā tika atkārtoti atzīta.

1992. gada Albērvilas ziemas olimpiskās spēles kopš 1936. gada bija pirmā, kad Igaunija atkal olimpiskajās spēlēs startēja kā neatkarīga valsts. Līdz šim Igaunija ir startējusi 12 vasaras olimpiskajās spēlēs (1920 — 1936 un no 1992. gada) un 10 ziemas olimpiskajās spēlēs (1928, 1936 un no 1992. gada).

 Struktūra 
Igaunijas Olimpiskajā komitejā šobrīd ir 122 biedri, tai skaitā:
 69 nacionālās sporta federācijas;
 18 nacionālās sporta asociācijas;
 19 reģionālās sporta asociācijas;
 16 individuālie biedri.

 Izpildkomitejas sastāvs 
Pašreizējo Olimpiskās komitejas valdi veido:Executive Board
 Prezidente: Kersti Kaljulaida;
 Viceprezidenti: Gerds Kanters, Tīts Peks;
 Ģenerālsekretārs: Sīms Sukless;
 Locekļi: Mihels Mardna, Tenu Teniste, Marti Hēls, Erki Nols, Raivo Rands, Asars Jēpera, Kristjans Kolls, Natalja Inno, Anne Rei, Marts Tarmaks, Kristjans Ports, Martins Tomsons, Leho Haldna, Mihails Kelvarts, Allars Raja.

 Olimpiskās komitejas prezidenu uzskaitījums 
 Priekšsēdētāji 
 Prezidents  Termiņš Karls Frīdrihs Akels  1924 — 1931 Johans Laidoners  1931 — 1940

 Prezidenti 
 Prezidents  Termiņš Arnolds Grēns  1989 — 1997 Tīts Nūdi  1997 — 2001  Marts Sīmanns  2001 — 2012 Neinars Seli  2012 — 2016 Urmass Sorumā  2016 — 2024 Kersti Kaljulaida  2024 — pašlaik

 Biedru federācijas 
Igaunijas nacionālās federācijas ir organizācijas, kas koordinē visus viņu individuālo sporta veidu aspektus. Viņi ir atbildīgi par apmācību, sacensībām un sava sporta veida attīstību. Pašlaik Igaunijā darbojas 29 olimpiskās vasaras un 6 ziemas sporta federācijas, kā arī vairākas citu sporta veidu federācijas.National Sport Federations

 Olimpisko sporta veidu federācijas 
 Nacionālā federācija  Sporta veids (-i)  Vasara/Ziema Igaunijas Airēšanas asociācija  Airēšana  Vasara  Igaunijas Badmintona asociācija  Badmintons  Vasara  Igaunijas Basketbola asociācija  Basketbols  Vasara  Igaunijas Biatlona federācija  Biatlons  Ziema  Igaunijas Bobsleja un Skeletona asociācija  Bobslejs, Skeletons  Ziema  Igaunijas Boksa asociācija  Bokss  Vasara  Igaunijas Cīņas sporta federācija  Cīņas sports  Vasara Igaunijas Džudo asociācija  Džudo  Vasara  Igaunijas Futbola asociācija  Futbols  Vasara  Igaunijas Galda tenisa asociācija  Galda teniss  Vasara Igaunijas Golfa asociācija  Golfs  Vasara  Igaunijas Handbola asociācija  Handbols  Vasara Igaunijas Hokeja asociācija  Hokejs  Ziema  Igaunijas Jāšanas federācija  Jāšanas sports  Vasara  Igaunijas Kanoe federācija  Kanoe airēšana  Vasara  Igaunijas Karatē federācija  Karatē  Vasara  Igaunijas Kērlinga asociācija  Kērlings  Ziema  Igaunijas Klinšu kāpšanas asociācija  Klinšu kāpšana  Vasara  Igaunijas Loka šaušanas federācija  Loka šaušana  Vasara  Igaunijas Modernās pieccīņas asociācija  Modernā pieccīņa  Vasara Igaunijas Paukošanas asociācija  Paukošana  Vasara  Igaunijas Peldēšanas federācija  Peldēšana  Vasara  Igaunijas Regbija savienība  Regbijs  Vasara Igaunijas Riteņbraucēju savienība  Riteņbraukšana  Vasara  Igaunijas Skeitborda asociācija  Skeitbordings  Vasara  Igaunijas Slēpošanas asociācija  Slēpošana  Ziema Igaunijas Slidošanas savienība  Slidošana  Ziema Igaunijas Svarcelšanas federācija  Svarcelšana  Vasara Igaunijas Šaušanas sporta federācija  Šaušanas sports  Vasara Igaunijas Tekvondo federācija  Tekvondo  Vasara Igaunijas Tenisa asociācija  Teniss  Vasara  Igaunijas Triatlona asociācija  Triatlons  Vasara  Igaunijas Vieglatlētikas federācija  Vieglatlētika  Vasara Igaunijas Vingrošanas federācija  Vingrošana  Vasara  Igaunijas Volejbola federācija  Volejbols  Vasara

 Skatīt arī 
 Igaunija olimpiskajās spēlēs

 Atsauces 

 Ārējās saites 
 Oficiālā mājaslapa 
 Igaunijas profils SOK mājas lapā

Kategorija:Sports Igaunijā
Olimpiskā komiteja
Kategorija:Nacionālās Olimpiskās komitejas